TULTA JERUSALEMISTA
Shalom, rakkaat ystävät! Mukava liittyä seuraanne!
Uskon, että tämä ohjelma siunaa meitä -
ja opettaa meille taas hieman lisää -
Jumalan tahdosta kansaansa Israelia kohtaan.
Puhun tänään erittäin tärkeistä aiheista.
Luemme joka viikko viikon lukukappaleen, -
eli muutaman luvun -
viidestä Mooseksen kirjasta eli Toorasta.
Tänään luen teille lukukappaleesta nimeltä Nitsavim, "seisotte".
Mooses puhuu siinä kansalle tärkeistä asioista.
Miten ne liittyvät Uuteen testamenttiin?
Messiaanisena juutalaisena sidon kaiken Uuteen testamenttiin.
Uusi testamentti eli Uusi liitto ei ole vain kirja, -
vaan se tulee ihmisen sydämeen -
tämän ottaessa vastaan Abrahamin uskon.
Abraham uskoi Herraan, ja se luettiin hänelle vanhurskaudeksi.
Hän uskoi Messiaaseen, joka oli tuleva.
Jeshua sanoi, että Abraham näki Hänen päivänsä ja iloitsi.
Juutalaiset sanoivat hänelle: -
"Et ole vielä viidenkymmenen vuoden vanha, ja olet nähnyt Aabrahamin!"
Jeshua vastasi heille: "Ennenkuin Aabraham syntyi, olen minä ollut."
He halusivat kivittää Hänet, mutta en aio puhua nyt siitä, -
vaan siitä, miten tämä viidennen Mooseksen kirjan teksti liittyy -
Uuteen liittoon.
5. Moos. 29:10: -
"Te seisotte tänä päivänä kaikki Herran, teidän Jumalanne, edessä..."
Tässä on siis kirjoitettu: "JHVH:n, teidän Jumalanne, edessä."
Siinä on sekä "Herra", Adonai, että "Jumala", Elohim.
Kaksi Jumalaako? Ei tietenkään!
Adonai, JHVH, on annettu maan päälle, -
ja se tuo armon.
Elohim on puolestaan taivaallinen nimi.
Jos JHVH tuo taivaallisen Isän armon, -
Elohim tuo oikeuden.
Kun puhutaan Elohimista, puhutaan aina oikeudesta, -
mutta kun puhutaan Adonaista, puhutaan armosta.
Jumalassa on sekä armo että oikeus.
"Te seisotte tänä päivänä kaikki Herran, teidän Jumalanne, edessä..."
Se tarkoittaa, että sekä armon että oikeuden, armon ja totuuden.
Armosta ja totuudesta pääsemmekin Johanneksen evankeliumiin.
Joh. 1:17: -
"...armo ja totuus on tullut Jeesuksen Kristuksen kautta."
5. Moos. 29:10: "...teidän päämiehenne, sukukuntanne, -
vanhimpanne ja päällysmiehenne, kaikki Israelin miehet..."
Muistatteko Jer. 31:31:n? "Katso, päivät tulevat, sanoo Herra, -
jolloin minä teen Israelin heimon ja Juudan heimon kanssa uuden liiton..."
"...teidän lapsenne ja vaimonne sekä muukalainen, joka on leirissäsi, -
jopa puunhakkaajasi ja vedenkantajasikin, -
käydäksenne Herran, teidän Jumalanne, liittoon, -
siihen valaliittoon, -
jonka Herra, sinun Jumalasi, tänä päivänä tekee sinun kanssasi, -
että hän tänä päivänä korottaisi sinut kansaksensa -
ja tulisi sinun Jumalaksesi, -
niinkuin hän on sinulle puhunut ja niinkuin hän on vannonut -
sinun isillesi, Aabrahamille, Iisakille ja Jaakobille."
Huomatkaa, mitä hän sanoo heti sen jälkeen!
"Enkä minä tee tätä liittoa, tätä valaliittoa, -
ainoastaan teidän kanssanne, vaan niinhyvin niiden kanssa, -
jotka tänä päivänä ovat tässä meidän kanssamme seisomassa -
Herran, meidän Jumalamme, edessä, -
kuin niidenkin kanssa, -
jotka eivät ole tänä päivänä tässä meidän kanssamme."
Kun Adonai Elohim teki liiton Israelin kansan kanssa, -
Hän ei tehnyt sitä vain siellä olleiden kanssa, -
vaan tulevienkin sukupolvien kanssa.
Tulkitsijoiden mukaan Jumala solmi liiton koko Israelin kanssa, -
niiden, jotka olivat eläneet ennen sitä, niiden, jotka elivät silloin -
ja niiden, jotka syntyisivät myöhemmin.
Niin uskon itsekin. Niinhän Sana selvästi sanoo.
Sain kuitenkin tästä oman ilmestyksen.
Jumala jatkaa liittojaan, -
ja jo tässä Hän sanoo tekevänsä liiton myös niiden kanssa, -
"jotka eivät ole tänä päivänä tässä meidän kanssamme."
Näen tässä Jeshua Messiaan seurakunnan.
Katsotaan, mitä Efesolaiskirje sanoo tästä.
Ef. 2:11.
Luetaan tämä mielenkiintoinen kohta yhdessä.
"Muistakaa sentähden, että te ennen, te lihanne puolesta pakanat, -
jotka olette saaneet ympäri- leikkaamattomien nimen niiltä, -
joita, lihaan käsillä tehdyn ympärileikkauksen mukaisesti, -
sanotaan ympärileikatuiksi, -
että te siihen aikaan olitte ilman Kristusta, -
olitte vailla Israelin kansalaisoikeutta ja vieraat lupauksen liitoille, -
ilman toivoa ja ilman Jumalaa maailmassa; -
mutta nyt, kun olette Kristuksessa Jeesuksessa, olette te, -
jotka ennen olitte kaukana, päässeet lähelle Kristuksen veressä.
Sillä hän on meidän rauhamme, hän, joka teki molemmat yhdeksi -
ja purki erottavan väliseinän, nimittäin vihollisuuden, -
kun hän omassa lihassaan teki tehottomaksi -
käskyjen lain säädöksinensä, -
luodakseen itsessänsä nuo kaksi yhdeksi uudeksi ihmiseksi, -
tehden rauhan, -
ja yhdessä ruumiissa sovittaakseen molemmat Jumalan kanssa -
ristin kautta, kuolettaen itsensä kautta vihollisuuden.
Ja hän tuli ja julisti rauhaa teille, jotka kaukana olitte, -
ja rauhaa niille, jotka lähellä olivat; -
sillä hänen kauttansa on meillä molemmilla -
pääsy yhdessä Hengessä Isän tykö.
Niin ette siis enää ole vieraita ettekä muukalaisia, -
vaan te olette pyhien kansalaisia..." Se tarkoittaa Israelia.
"...ja Jumalan perhettä, -
apostolien ja profeettain perustukselle rakennettuja, -
kulmakivenä itse Kristus Jeesus, jossa koko rakennus liittyy yhteen -
ja kasvaa pyhäksi temppeliksi Herrassa; ja hänessä tekin -
yhdessä muitten kanssa rakennutte Jumalan asumukseksi Hengessä."
Viikon lukukappaleessa Mooses sanoi: -
"Jumala ei tee tätä liittoa vain teidän kanssanne, -
vaan myös niiden, jotka eivät ole täällä."
Seurakunta on liittynyt Israelin liittoon.
"Katso, päivät tulevat, sanoo Herra, -
jolloin minä teen Israelin heimon ja Juudan heimon kanssa uuden liiton..."
Seurakunta on yhdistynyt Israeliin. Niin tässä sanotaan.
"...siihen aikaan olitte ilman Kristusta, -
olitte vailla Israelin kansalaisoikeutta..."
Heprean tekstissä käytetään sanaa 'eda, -
joka tarkoittaa yhteisöä ja seurakuntaa.
Mooseksen aikaan se oli Israelin seurakunta.
"...ja vieraat lupauksen liitoille, -
ilman toivoa ja ilman Jumalaa maailmassa; -
mutta nyt, kun olette Kristuksessa Jeesuksessa..."
Mooseksen profetia toteutui Jeshuassa.
Meidän on rakastettava Israelia ja ymmärrettävä, -
että olemme yhtä sen kanssa.
Jos kaikki on selvää tähän asti, haluan puhua eräästä toisesta asiasta.
Palataan Nitsavim-lukukappaleeseen.
5. Moos. 29:13: "...että hän tänä päivänä -
korottaisi sinut kansaksensa ja tulisi sinun Jumalaksesi..."
Israelkaan ei ollut ennen -
Jumalan kansa, -
mutta sitten yhtäkkiä -
Jumala pelasti heidät Egyptistä ja antoi heille Tooran Siinain vuorella.
Siinain vuori on muuten hyvin matala. Miksi Jumala valitsi sen?
Hän halusi osoittaa ihmisille nöyryyttä ja rakkautta.
Tooran antaminen sanoi kansalle: "Älkää olko ylpeitä ja koppavia, -
minä Herra, teidän Jumalannekin, joka loi taivaan ja maan, -
valitsin kaikista maailman vuorista matalimman."
Jumalan Sana sanookin: -
"Miksi te, korkeat vuoret, katsotte karsaasti sitä vuorta, -
jonka Jumala on halunnut asuinpaikakseen..."
Se tarkoittaa Siinain vuorta.
Jumala valitsi Siinain vuoren antaakseen Tooran Israelille.
Silloin Israel astui liittoon, ja siitä tuli kansa, -
koska se sai taivaan lain.
Mielenkiintoista, että hän sanoi: -
että Hänestä tulee sinulle Jumala, ja sinusta tulee Hänelle kansa.
Myös seurakunnasta on tullut Jumalan kansa, -
mutta ei Israelista erillään.
Monet väittävät, ettei Israelia enää ole -
ja että Jumala on perunut lupauksensa Israelille -
ja nyt on vain seurakunta. Ei todellakaan!
Israelin kansa on ikuinen. Siitä puhun tänään.
Seurakunta on liittynyt Israeliin -
ja saanut siten osakseen liittojen lupaukset.
Emme kadehdi toisiamme, vaan rakastamme.
"...niinkuin hän on sinulle puhunut -
ja niinkuin hän on vannonut sinun isillesi..."
Siihen on "koira haudattuna", kuten Israelissa sanotaan.
Siinä on salaisuus.
"...niinkuin hän on vannonut sinun isillesi, -
Aabrahamille, Iisakille ja Jaakobille."
Avataan Roomalaiskirjeen luku 11.
Etsitäänpä ne jakeet...
Haluan selittää sen tarkemmin.
Room. 11:17: "Mutta jos muutamat oksista ovat taitetut pois -
ja sinä, joka olet metsäöljypuu, olet oksastettu oikeiden oksien joukkoon -
ja olet päässyt niiden kanssa osalliseksi -
öljypuun mehevästä juuresta, -
niin älä ylpeile oksien rinnalla; mutta jos ylpeilet, -
niin et sinä kuitenkaan kannata juurta, vaan juuri kannattaa sinua.
Sinä kaiketi sanonet: -
'Ne oksat taitettiin pois, että minut oksastettaisiin'.
Oikein; epäuskonsa tähden ne taitettiin pois, -
mutta sinä pysyt uskosi kautta. Älä ole ylpeä, vaan pelkää.
Sillä jos Jumala ei ole säästänyt luonnollisia oksia, -
ei hän ole säästävä sinuakaan.
Katso siis Jumalan hyvyyttä ja ankaruutta: -
Jumalan ankaruutta langenneita kohtaan, -
mutta hänen hyvyyttänsä sinua kohtaan, -
jos hänen hyvyydessänsä pysyt; muutoin sinutkin hakataan pois.
Mutta nuo toisetkin, jos eivät jää epäuskoonsa, -
tulevat oksastettaviksi, -
sillä Jumala on voimallinen oksastamaan ne jälleen."
Se on profeetallinen lupaus.
Kuten sanoin, se johtuu isistä, Abrahamista, Iisakista ja Jaakobista.
Siitä pääsemme syvälliseen mutta yksinkertaiseen tosiasiaan.
Se on kaikkein yksinkertaisin ja kaikkein syvällisin.
Jonain päivänä epäusko poistetaan, ja he palaavat Jumalan luo.
"Sillä jos sinä olet leikattu luonnollisesta metsäöljypuusta -
ja vasten luontoa oksastettu jaloon öljypuuhun, -
kuinka paljoa ennemmin nämä luonnolliset oksat -
tulevat oksastettaviksi omaan öljypuuhunsa!
Sillä minä en tahdo, veljet ― ettette olisi oman viisautenne varassa ―
pitää teitä tietämättöminä tästä salaisuudesta, -
että Israelia on osaksi kohdannut paatumus ― hamaan siihen asti, -
kunnes pakanain täysi luku on sisälle tullut..."
Jumala käski odottaa Israelia.
Nyt Hän pelastaa kansoja.
Siinä meidän pitää olla kärsivällisiä, -
mutta myös kiittää Jumalaa ja rakastaa Hänen kansaansa Israelia, -
joka on toistaiseksi sysätty syrjään, hylätty.
Jumala pelastaa muita kansoja, -
mutta "Israelia on osaksi kohdannut paatumus - hamaan siihen asti, -
kunnes pakanain täysi luku on sisälle tullut..."
Pelastettavia pakanoita on siis tietty määrä.
"...ja niin kaikki Israel on pelastuva, niinkuin kirjoitettu on: -
'Siionista on tuleva pelastaja, -
hän poistaa jumalattoman menon Jaakobista.'"
Pysähdyn tähän, koska haluan puhua isistä.
"Siionista on tuleva pelastaja, -
hän poistaa jumalattoman menon Jaakobista."
Aikoinaan Israelin kansa sai Tooran Siinain vuorella.
Profeetta Jesaja sanoi tästä jotain hyvin mielenkiintoista.
Jes. 2:1 -
"Sana, jonka Jesaja, Aamoksen poika, näki Juudasta ja Jerusalemista.
Aikojen lopussa on Herran temppelin vuori seisova vahvana, -
ylimmäisenä vuorista, kukkuloista korkeimpana, -
ja kaikki pakanakansat virtaavat sinne.
Monet kansat lähtevät liikkeelle sanoen: -
'Tulkaa, nouskaamme Herran vuorelle, Jaakobin Jumalan temppeliin, -
että hän opettaisi meille teitänsä ja me vaeltaisimme hänen polkujansa; -
sillä Siionista lähtee laki, Jerusalemista Herran sana'.
Ja hän tuomitsee pakanakansojen kesken, -
säätää oikeutta monille kansoille."
Aikoinaan se oli Siinain vuori, mutta ei enää: -
"Tulkaa, nouskaamme Herran vuorelle, -
Jaakobin Jumalan temppeliin, -
että hän opettaisi meille teitänsä ja me vaeltaisimme hänen polkujansa; -
sillä Siionista lähtee laki, Jerusalemista Herran sana'."
Palataan Roomalaiskirjeeseen.
Jatketaan jakeesta Room. 11:26.
"Siionista on tuleva pelastaja..."
Jeshua on todellinen Toora.
"...hän poistaa jumalattoman menon Jaakobista.
Ja tämä on oleva minun liittoni heidän kanssaan..."
Hän puhuu taas liitosta. "Te seisotte tänä päivänä kaikki..."
"...minun liittoni heidän kanssaan, kun minä otan pois heidän syntinsä.
Evankeliumin kannalta he kyllä ovat vihollisia teidän tähtenne, -
mutta valinnan kannalta he ovat rakastettuja isien tähden."
Niistä isistä luimme Nitsavim-lukukappaleessa: -
Abraham, Iisak ja Jaakob.
Jumala vannoi heille valan Israelin kansasta.
Ei ole ketään suurempaa kuin Jumala. Jumala vannoi itsensä kautta.
Hän vannoi lähettävänsä Messiaan, Israelin ja koko maailman Lunastajan.
Hän vannoi myös, ettei Hän koskaan hylkää Abrahamin kansaa.
"...valinnan kannalta..."
Jumala on valinnut heidät, koko kansan.
On pakanoiden täysi luku, mutta koko Israelin kansa.
"...he ovat rakastettuja isien tähden."
Sillä ei Jumala armolahjojansa ja kutsumistansa kadu."
Tätä siteerataan yleensä puhuttaessa hengellisistä lahjoista, -
mutta tässä puhutaan Israelista.
"Sillä ei Jumala armolahjojansa ja kutsumistansa kadu.
Samoin kuin te ennen olitte Jumalalle tottelemattomia, -
mutta nyt olette saaneet laupeuden näiden tottelemattomuuden kautta, -
samoin nämäkin nyt ovat olleet tottelemattomia, -
että myös he teille tulleen armahtamisen kautta -
nyt saisivat laupeuden.
Sillä Jumala on sulkenut kaikki tottelemattomuuteen, -
että hän kaikkia armahtaisi.
Oi sitä Jumalan rikkauden ja viisauden ja tiedon syvyyttä!
Kuinka tutkimattomat ovat hänen tuomionsa -
ja käsittämättömät hänen tiensä! Sillä kuka on tuntenut Herran mielen?
Tai kuka on ollut hänen neuvonantajansa?
Tai kuka on ensin antanut hänelle jotakin, joka olisi tälle korvattava?
Sillä hänestä ja hänen kauttansa ja häneen on kaikki; -
hänelle kunnia iankaikkisesti! Amen."
Tästä näemme, -
ettei Jumala ole hylännyt kansaansa eikä lakkauttanut liittojaan sen kanssa.
Jumala jatkaa työtään tahtonsa mukaan.
Uusi heprealainen vuosi on alkanut, -
vuosi 5779 ensimmäisen ihmisen luomisesta.
Valitsin tämän sanoman vuoden ensimmäiseksi sanomaksi.
Se sanoma meidän täytyy syödä -
ja antaa sen upota sydämeemme.
Se toteutuu juuri nyt: -
Jumala palauttaa läsnäolonsa Israeliin.
Jeshua sanoi, että se huone on jäävä hyljätyksi -
kunnes he sanovat: -
"Siunattu olkoon hän, joka tulee Herran nimeen".
Jumala on nyt palauttamassa läsnäolonsa Israeliin ja Jerusalemiin.
Jumala antaa monille armon syntyä uudesti.
He saavat tuntea totuuden, ja totuus tekee heidät vapaiksi.
Ja meidän, jotka uskomme Jeshuaan, riippumatta siitä, missä olemme, -
on luotettava Jumalan Sanaan -
ja otettava vastaan Jumalan koko tahto.
Emme voi erotella Vanhaa ja Uutta testamenttia.
Se on yksi kirja.
Juuri tuossa Nitsavim-lukukappaleessa -
Herra Jumala sanoo Mooseksen kautta, -
että Hän tahtoo ympärileikata sydämemme.
Kun ihminen syntyy uudesti, -
hänen on käytävä läpi sydämen ympärileikkaus.
Sitä ei tehdä käsin, vaan sen tekee Pyhä Henki.
Meidän on ymmärrettävä, -
että Jumalan armo koskee kaikkia.
Ennen pakanoilla ei ollut kunniaa eivätkä he tunteneet Jumalaa, -
mutta Jumala pelasti heidät.
Hän pelasti ihmisiä eri kansoista ja armahti heidät.
He tulivat Hänen tahtonsa ja valintansa piiriin.
Hän ei tehnyt sitä heidän kuuliaisuutensa tähden, -
vaan oman rakkautensa tähden.
"Sillä niin on Jumala maailmaa rakastanut, -
että hän antoi ainokaisen Poikansa, ettei yksikään, joka häneen uskoo, -
hukkuisi, vaan hänellä olisi iankaikkinen elämä." Joh. 3:16.
Niin Hän tekee Israelillekin.
Monet luulevat, -
että Israelin pitää olla parempi, jotta se pelastuisi.
Ei! Emme me olleet parempia, mutta saimme armoa armon päälle -
sen tähden, mitä Jeshua teki.
Jumalan Sana ei sano, että Israel olisi ensin parempi, -
ja sitten Jumala pelastaa sen.
Se sanoo, että Jumala tuo israelilaiset takaisin kotiin -
ja nuhtelee heitä, -
ja että Hän tekee sen oman kunniansa tähden, -
oman nimensä, jonka he ovat häpäisseet kansojen keskuudessa.
Jumala puhdistaa heidät elävällä puhtaalla vedellä -
ja antaa heille uuden sydämen ja uuden hengen.
Uskokaamme kaikki yhdessä, -
että Israelissa eletään profeetallisia aikoja.
Toivon, että me kaikki ymmärrämme sen -
tänä vuonna 5779.
Jumala on puhunut sydämessäni, -
että se on voittojen ja hengellisen läpimurron vuosi.
Siunaan teitä! Saavuttakaa paljon voittoja ja hengellisiä läpimurtoja!
Kasvakaa hengessä ja tuottakaa hedelmää, -
Jeshuan nimessä!
Shalom Jerusalemista!
Suomennos: Hannele Lehtoranta